open-index/open-wikipedia-markdown huggingface dataset:
Цэвэгмид

**Цэвэгмид** нь Сэцэн хан аймгийн Жонон вангийн(бэйс Цанлигдоржийн) хошуу одоогийн Хэнтий аймгийн Баян-Адарга сумын нутагт 1850 оны орчим төрсөн үндэсний бөхийн дархан аварга цолтой бөх байв. Цэвэгмид аварга олон жил сайн барилдаж их даншигт 2 удаа, уул тайлгад 3 удаа нийтдээ Монгол наадмын түрүү үзүүрт 5 удаа үлдээд Богдын шавийн бөхөд буулгуулж байжээ.  

## Барилдааны амжилт
Анх 1874 оны уул тайлгын наадамд ирж барилдаад 5 даван шөвгөрч начин цол хүртжээ. Мөн наадамд 1876 онд дахин ирж барилдаад 7 даван үзүүрлэж заан цол авсан байна. Улмаар 1876 оны их даншигт 10 даваад Богдын шавь Гэлэгсэнгэ (хожмын дархан аварга)-д буулгуулж үзүүрлэн арслан цол, 1880 оны их даншигт 1032 бөх барилдахад 10 давж  Богдын шавь Дончин (хожмын арслан)-д буулгуулж үзүүрлэн аварга цол хүртсэн. 1881 онд 7 давж шөвгөлсөн бол Уул тайлгын наадамд 1874 онд 5, 1876, 1877 онд 7 давж үзүүрлэн, 1878 онд 5, 1883 онд 4 давж шөвгөлсөн байна. Хамгийн сүүлд 1893 оны даншигт 3 давж зодог тайлахад дархан аварга болгож, таван газраас тус бүр нэжгээд мориор шагнаж байжээ. Мөн 1896 оны даншигт дархан аварга Г.Өсөхбаяр, О.Гэлэгсэнгэ нарын хамт хуучин ёсоор таван газраас нэжгээд мориор шагнуулжээ.

Ангилал:Дархан аварга
Ангилал:Сэцэн хан аймгийн хүн
Ангилал:Хэнтийнхэн
Ангилал:Монголчууд
Ангилал:19-р зуунд төрсөн
Ангилал:19-р эсвэл 20-р зуунд өнгөрсөн
Гэлэгсэнгэ

**Гэлэгсэнгэ** нь одоогийн Дорнод аймгийн Сэргэлэн сумын нутгийн бөх. 1853 онд төрсөн. 

Түүний өвөг эцэг Очир нь 1838 оны их даншигт 8 даван шөвгөрч заан цол хүртэж байсан бөх байжээ. Очир заан 2 хүүтэй. Том нь Омбой, бага нь Үйзэн юм. Омбой бол Богдын шавийн нэрийн өмнөөс барилдаж байсан бөх бөгөөд 1855 оны бага даншигт түрүүлж байсан заан цолтон юм. Үйзэн нь 1859 оны уул тайлгад 4 даван шөвгөрч начин болж байжээ. Омбой заан 2 хүүтэй. Том нь Гэлэгсэнгэ, бага нь Дугар юм. 

Гэлэгсэнгэ хүү 1876 оноос эхлэн Богдын шавийн нэрийн өмнөөс барилдаж эхэлжээ. Тэрээр 1876 оны их даншигт түрүүлж арслан цол, 1884 оны их даншигт түрүүлж даян аварга цол, 1890 оны их даншигт түрүүлж дархан аварга цол хүртсэн байна. 

Их даншигт 4 удаа, бага даншигт 1 удаа, уул тайлгад 6 удаа нийтдээ Монголд наадамд Гэлэгсэнгэ дархан аварга 11 түрүүлжээ. Түүний дархан аварга болсон түүх нь дүү Дугар аваргатай салшгүй холбоотой юм.

Ангилал:Дархан аварга
Ангилал:Дорнодынхон
Ангилал:Сэцэн хан аймгийн хүн
Ангилал:Монголчууд
Ангилал:1853 онд төрсөн
Ангилал:19-р эсвэл 20-р зуунд өнгөрсөн
Чүлтэм

Одоогийн Дундговь аймгийн Говь-Угтаал сумын нутгийн бөх. 1875 онд төрсөн. 

Чүлтэм анх 1903 оны уул тайлгын наадамд ирж барилдаад 8-ийн даваанд Богдын шавь Намхай аваргад буулгуулж үзүүрлэн заан цол хүртжээ. Тэрээр 1904 оны уул тайлгын наадмаас эхлэн Богдын шавийн нэрийн өмнөөс барилдаж эхэлсэн байна. Улмаар 1904 оны их даншигт 8 давж шөвгөрөн арслан цол, 1906 оны их даншигт 11-ийн даваанд Лувсанжамба аваргыг даван түрүүлж даян аварга цол хүртжээ. Түүний бөхийн амжилтыг үнэлж 1907 оны бага даншиг наадамд шөвгөрөхөд нь дархан аварга цол шагнажээ.

Чүлтэм аварга их даншигт 1 удаа, уул тайлгад 1 түрүүлж, 3 үзүүрлэсэн. Нийтдээ Монгол наадамд 2 түрүүлж 3 үзүүрлэсэн байна. Түүний хүү Сугар 1921 оны уул тайлгад шөвгөрч начин цолонд хүрч байжээ.

Ангилал:Даян аварга
Ангилал:Дундговийнхон
Ангилал:Монголчууд
Ангилал:1875 онд төрсөн
Ангилал:20-р зуунд өнгөрсөн
Баянмөнх (тайж)

Түшээт хан аймгийн Зоригт вангийн хошуу одоогийн Төв аймгийн Өндөрширээт сумын нутгийн бөх. 1795 оны орчим төрсөн.

## Барилдааны амжилт
1817 оны их даншигт анх ирж барилдаад 10-ийн даваанд Богдын шавь Дашжав начинд буулгуулж арслан цол, 1824 оны их даншигт 10-ын даваанд Богдын шавь (хүлэгч) Намжилжав арслан (хожмын дархан аварга)-д буулгуулж даян аварга цол, 1827 оны их даншигт 10-ын даваанд Богдын шавь Цэвэгдориг (хожмын арслан)-д буулгуулж дархан аварга цолонд хүрсэн байна. 
Манжийн ноёрхлын жилүүдэд Монгол наадамд зөвхөн Богдын шавийн бөх түрүүлдэг бичигдээгүй хуультай  байсан үед Баянмөнх дархан аварга олон жил сайн барилдаж их даншигт 6 удаа, бага даншигт 1 удаа, уул тайлгад 5 удаа үзүүрлэж нийтдээ Монгол наадмын түрүү үзүүрт 12 удаа үлдээд Богдын шавийн бөхөд буулгуулж байжээ. Энэ нь түүнийг тэр үеийн онцгой хүчтэн байсныг харуулж байна.
Баянмөнх аварга их өндөр, гайхалтай сайхан гараа дэвээтэй бөх байсан гэдэг. Нутгийн хүмүүс түүнийг (Өндөө) гэж авгайлдаг байсан гэх яриа бий.

Ангилал:18-р зуунд төрсөн
Ангилал:19-р эсвэл 20-р зуунд өнгөрсөн
Ангилал:Монголчууд
Дугар

**Дугар** нь одоогийн Дорнод аймгийн Сэргэлэн сумын нутгийн бөх. 1859 онд төрсөн. 

Түүний өвөг эцэг Очир нь 1838 оны их даншигт 8 даван шөвгөрч заан цол хүртэж байсан бөх байжээ. Очир заан 2 хүүтэй. Том нь Омбой, бага нь Үйзэн юм. Омбой бол Богдын шавийн нэрийн өмнөөс барилдаж байсан бөх бөгөөд 1855 оны бага даншигт түрүүлж байсан заан цолтон юм. Үйзэн нь 1859 оны уул тайлгад 4 даван шөвгөрч начин болж байжээ. Омбой заан 2 хүүтэй. Том нь Гэлэгсэнгэ, бага нь Дугар юм. Гэлэгсэнгэ нь 1876, 1881, 1884, 1890 оны их даншигт түрүүлсэн дархан аварга цолтон юм. 

Дугар хүү анх 1885 оны уул тайлгын наадамд ирж барилдаад 6 даван шөвгөрч начин цол, 1886 оноос эхлэн Богдын шавийн нэрийн өмнөөс босч барилдаад тэр жилийн их даншигт түрүүлж арслан цол, 1890 оны их даншигт 11-ийн даваанд ах Гэлэгсэнгэ аваргад унаж үзүүрлэн даян аварга цол, 1896 оны их даншигт Намхай аваргад унаж үзүүрлэн дархан аварга цол хүртжээ.

1890 оны их даншиг наадмын 6-ийн даваа эхлэхийн өмнө ах Гэлэгсэнгэ аваргын бие нь чилээрхэж барилдаж боломжгүй болжээ. Тэгэхэд нь дүү Дугар арслан өөрөө гоц мөргөхийн оронд ахыгаа гоц мөргүүлэх зөвшөөрлийг дээдсээс олж аваад сүүлийн хоёр бөхөд үлдэж ах Гэлэгсэнгээ түрүүлүүлж дархан аварга цол, өөрөө хичээнгүй нягт цог нэмэх далай даян аварга цол хүртжээ. Өөрөөр хэлбэл Богдын шавийн хоёр бөх Гэлэгсэнгэ аварга, Дугар арслан хоёр ээлжлэн гоц мөргөх байтал ах Гэлэгсэнгэ нь 6-10 дугаар үе(даваа)-д дараалан гоц мөргөж, улмаар түрүүлсэн байна.

Дугар дархан аварга их даншигт 2 удаа түрүүлж 5 удаа үзүүрлэсэн. Уул тайлгын наадамд 4 удаа түрүүлж 1 удаа үзүүрлэсэн. Нийтдээ Монгол наадамд Дугар аварга 6 түрүүлж 6 үзүүрлэжээ.

Ангилал:Дархан аварга
Ангилал:Дорнодынхон
Ангилал:Сэцэн хан аймгийн хүн
Ангилал:Монголчууд
Ангилал:1859 онд төрсөн
Ангилал:19-р эсвэл 20-р зуунд өнгөрсөн
Шагдарын Лувсанжамба

**Шагдарын Лувсанжамба** нь одоогийн Булган аймгийн Сайхан сумын нутгийн бөх. 1868 онд төрсөн. Түүний эцэг Шагдар нь 1852 оны уул тайлгын наадамд 5 даван шөвгөрч байсан шонхор цолтой бөх байжээ. Шагдар шонхор 3 хүүтэй. Том нь Жадамба, дундах нь Лувсанжамба, бага нь Намхай билээ. Жадамба бол морь сайн уядаг хүлэгч хүн байсан гэдэг. Намхай нь их даншигт 8 удаа, бага даншигт 2 удаа, уул тайлгад 8 удаа нийтдээ Монгол наадамд 18 удаа түрүүлж өндөр амжилт үзүүлсэн бөх юм.

Лувсанжамба нь анх 1893 оны уул тайлгын наадамд ирж барилдаад 6 давж шөвгөрөн харцага цол, мөн наадамд 1895 онд дахин ирж барилдаад 8-ийн даваанд өөрийн дүү Богдын шавийн бөх Намхай арслан (хожмын дархан аварга)-д буулгуулж үзүүрлэн заан цол, 1897 оны их даншигт 9 даван 3-т үлдэн шөвгөрч арслан цол хүртээд байлаа. Тэрээр 1899 оноос эхлэн Богдын шавийн нэрийн өмнөөс барилдаж эхэлжээ. 1900 оны их даншигт 11-ийн даваанд дүү Намхай аваргад унаж үзүүрлэн даян аварга болсон байна. Улмаар 1901 оны их даншигт түрүүлэн дархан аварга болжээ.

Лувсанжамба дархан аварга их даншигт 1 удаа түрүүлж, 2 удаа үзүүрлэсэн. Уул тайлгын наадамд 5 удаа түрүүлж, 4 удаа үзүүрлэсэн. Нийтдээ Монгол наадамд 6 түрүүлж, 6 үзүүрлэсэн байна.

Лувсанжамба аварга өндөр том биетэй, хүрэн улаан царайтай, толгой, нүд хөмсөг том, бүдүүн дуутай, хуруу шуугаараа их үстэй хүн байжээ. “Би дүүгүй бол даншиг, уул тайлгат олон түрүүлэхгүй байв, Унахаар хүнийг дүү аваад хаячихаж байсан учраас хэд түрүүлсэн, гэхдээ шөвгөрөөд л байх байв. 10 хэд шөвгөрсөн” хэмээн хуучилдаг байжээ. Тэрээр 1912 оны их даншиг наадмаас хойш хүрээнд ирж барилдалгүй байсаар 1938 онд маршалын урилгаар ирж байжээ.

Ангилал:Дархан аварга
Ангилал:Булганыхан
Ангилал:Түшээт хан аймгийн хүн
Ангилал:Монголчууд
Ангилал:1868 онд төрсөн
Ангилал:20-р зуунд өнгөрсөн
Буянтогтох

**Буянтогтох даян аварга** нь 1880 онд хуучнаар Сэцэн хан аймгийн Эрх гүнгийн хошууны нутагт (Одоогийн Сүхбаатар аймгийн Мөнххаан сумын нутаг) төржээ.

## Товч намтар 
Буянтогтох анх 1903 оны бага даншигт 10-ын даваанд Богдын шавь Намхай аваргад буулгуулж үзүүрлэн арслан цол хүртжээ. 1904 оны их даншигт 11-ийн даваанд дахин Богдын шавь Намхай аваргад буулгуулж үзүүрлэн арслан цолоо баталсан байна. Тэрээр 1906 оноос эхлэн Богдын шавийн нэрийн өмнөөс барилдаж эхэлжээ. Улмаар 1907 оны бага даншигт 6 шөвгөрөхөд нь түүнд даян аварга цол шагнажээ.

Буянтогтох даян аварга их даншигт 1 удаа үзүүрлэж, бага даншигт 1 удаа үзүүрлэж, уул тайлгад 1 түрүүлж, 1 үзүүрлэсэн. Нийтдээ Монголд наадамд 1 түрүүлж 3 үзүүрлэжээ.

Энэ аварга сайн бөхөөс гадна гоё бичдэг бичээчийн нэг, сур сайн харвадаг мэргэн цолтой хүн байжээ. Түүний зээ хүү нь эдүгээгийн улсын заан Магалжав билээ.

Ангилал:Даян аварга
Ангилал:Сэцэн хан аймгийн хүн
Ангилал:Сүхбаатарынхан
Ангилал:Монголчууд
Ангилал:1880 онд төрсөн
Ангилал:20-р зуунд өнгөрсөн
Хасын Шаравжамц

**Хасын Шаравжамц** (Одоогийн Өвөрхангай аймгийн Бүрд сумын нутгийн бөх. 1876 онд төрсөн) -Монгол Улсын Даян аварга, ард олондооо "Их монгол" гэж алдаршсан үндэсний бөх.

Түүний эцэг Хас нь 1864 оны бага даншигт шөвгөрч начин цол хүртэж байсан бөх байжээ. Хас начиний (хэвтээ налуу) гэж алдартай мэх байсан гэдэг. Энэ нь учраа бөхдөө өргүүлэн унахдаа боосон гэзэгнийх нь үзүүр газар хүрэхээс өмнө дээр нь гарчихдаг мэх.

(Их монгол) Шаравжамц анх 1900 оны их даншигт ирж барилдаад 5 даваад нутаг буцсан байна. Дараа жил нь буюу 1901 оны их даншиг дахин ирж барилдаад 6 давж шөвгөрөн начин цол, 1906 оны их даншигт 8 давж шөвгөрөн арслан цол хүртээд байлаа. Тэрээр 1908 оноос эхлэн Богдын шавийн нэрийн өмнөөс барилдаж эхэлжээ. Улмаар 1911 оны их даншигт Гэндэндаржаа начин (хожмын арслан)-г давж түрүүлэн Даян аварга болсон байна.

Ард олондоо (Их монгол) гэж алдаршсан энэ аварга лавтайяа 2 м 30 см өндөр байсан гэдэг. Ардын хувьсгалын дараа улсын наадамд 6 удаа ирж барилдахдаа 1937 онд 2, 1943 онд 4, 1945, 1946 онд тус бүр 3 давж 1950 оны наадамд барилдалгүй хөл хянагч(хөлийн цэц)-аар ажиллаж, 1951 онд хоёр даваад зодог тайлжээ. Түүний зээ Т.Дэмбэрэлсамбуу 1980 онд улсын начин цол хүртсэн юм. Түүний зээнцэр Пэрэнлэйдашийн Мөнхжаргал 1994, 1995 оны Самбо бөхийн Дэлхийн Залуучуудын аваргын мөнгө , хүрэл медальтай , Азийн аваргын хошой мөнгөн медальтай тамирчин байсан. 1994 онд Үндэсний бөхийн Залуучуудын улсын аваргаар шагналт байранд шалгарч уран барилдааны шагнал авч байжээ.

Ангилал:Бүрдийн хүн
Ангилал:Монголчууд
Ангилал:Монголын бөх
Ангилал:Улсын аварга
Ангилал:1877 онд төрсөн
Мөрринчин

**Мөрринчин** нь одоогийн Хэнтий аймгийн Батноров сумын нутгийн бөх. 1880 онд төрсөн. 

Мөрринчин анх 1907 оны их даншигт ирж барилдаад 11-ийн даваанд Богдын шавь Намхай аваргад буулгуулж үзүүрлэн арслан цол хүртсэн байна. Тэрээр 1908 оноос эхлэн Богдын шавийн нэрийн өмнөөс барилдаж эхэлжээ. 1912 оны их даншигт түрүүлж аварга цолонд хүрсэн байна. 

Мөрринчин аварга их даншигт 2 удаа түрүүлж, 1 удаа үзүүрлэсэн. Уул тайлгад 2 удаа түрүүлж, 2 удаа үзүүрлэсэн. Нийтдээ Монгол наадамд 4 түрүүлж, 3 үзүүрлэжээ.

Тэрээр өндөр гулиг биетэй, өргөн ханхар цээжтэй, гэдэн толгойтой, урт гартай, хүрэн бор царайтай эр байжээ. Сайн бөхөөс гадна алдарт уртын дууч хүн байлаа. Найр цэнгээнд сайхан дуулдаг, яриа хөөрөө нь эвлэг,  барилдахдаа их авхаалжтай,  сур сайн харвадаг хүн байжээ. Түүний дүү нь Жунай заан билээ. Жунай заан бол Богдын шавийн нэрийн өмнөөс бөрилдаж уул тайлгад 2 удаа түрүүлсэн бөх юм.

Ангилал:Батноровын хүн
Ангилал:1880 онд төрсөн
Ангилал:20-р зуунд өнгөрсөн
Ангилал:Улсын аварга
Ангилал:Монголчууд
Чиний нэр бол

***Чиний нэр бол.*** () нь Японы кино найруулагч Шинкай Макотогийн 2016 онд найруулсан анимэ юм. Японд 2016 оны 8 сарын 26-д үзэгчидтэй золгожээ.

## Үйл явдал
Мицүха Мияамизү бол хөдөөний ахлах сургуулийн охин бөгөөд ажил төрөл нижигнэсэн Токиогийн хүүгийн амьдралаар амьдрахыг хүсдэг. Харин Таки Тачибана бол хотын ахлах сургуулийн завгүй амьдралтай хүү ба цагийн ажлаа амжуулж, архитектурт мэргэшихийг хүсдэг. Нэг өдөр Мицүха мөрөөдөж байсан шигээ Токиод амьдрах болдог боловч тэр Такигийн биед орсон байв! Харин Таки оронд нь Мицүхагийн даруухан хөдөөний амьдралын хэв маягт оржээ! Энэ хачирхалтай үзэгдлийн учрыг олохын тулд тэр хоёр нэг нэгнээ хайж эхэлдэг.

Ангилал:2016 оны кино
Ангилал:Анимэ-кино
Ангилал:Өсвөр үеийнхний кино
Ангилал:Уран зөгнөлт кино
Ангилал:Японы утга зохиолын бүтээлээр хийгдсэн кино, зохиолчоор
Ангилал:Бие солилцоо кинонд
Чүлтэм (эфү)

Даян аварга **Чүлтэм** нь 1780-аад онд Сайн ноён хан аймгийн Сэцэн вангийн хошуу одоогийн Архангай хангай аймгийн нутагт төрсөн.
 

## Цол чимэг
Идэвхит идэр, цогт дэлгэр, дуурсах өлзийт, даян аварга 

## Барилдааны амжилт
Даншиг наадамд 1808 онд 9, 1816 онд 10 давж хоёр удаа үзүүрлэсэн ба&nbsp; 1805 онд 7 давж заан цол, 1811 онд 6,1817 онд 5, 1824 онд 5, 1834 онд 6 давж 5 удаа шөвгөрсөн, Уул тайлгын наадамд 1816 онд 6 давж шөвөгөлсөн байна. Хамгийн сүүлд 1827 оны даншигт ширээт хутагтын Чүлтэм аварга 3 давж байсны гадна 1824 оны даншигт нэг мориор шагнуулж байжээ. 1808 онд арслан цолтой барилдсан бол 1811 онд аварга цолтой шөвгөрсөн байгаа бөгөөд 1809 оны манж эзний тусгай даншигт 584 бөхөөс 9 давж үзүүрлэхэд нь аварга цол олгосон байж болзошгүйг судлаач Ц.Бат-Очир тэмдэглэсэн байна.

## Эх сурвалжууд
Ангилал:18-р зуунд төрсөн
Ангилал:19-р зуунд өнгөрсөн
Ангилал:Монголчууд
2030 оны Өсвөрийн Зуны Олимп

**2030 оны өсвөрийн зуны олимп** (), албан ёсоор **Өсвөрийн зуны олимпын V наадам** нь 2030 онд зохиогдох өсвөрийн зуны олимп юм. Уг наадмыг зохион явуулах албан ёсны хүсэлтээ хотууд 2019 он гэхэд ОУОХ-нд ирүүлэх ёстой бөгөөд 2021 онд болох ОУОХ-ны чуулганаар олимп болох хотыг сонгох юм.

## Нэрээ дэвшүүлсэн хотууд 
* , Картагена
* , Медельин
* , Манагуа
* , Казань
* , Бангкок-Чонбури
* , Бхубанешвар эсвэл Дели

Ангилал:Олимп
Something Just Like This

"**Something Just Like This**" нь Америкийн DJ хослол The Chainsmokers болон Британийн рок Coldplay хамтлагийн хамтран бүтээсэн дуу юм. Энэхүү дуу нь The Chainsmokers хамтлагийн анхны студи цомог *Memories...Do Not Open* цомгийн 2-р сингл ба Coldplay хамтлагийн 13 дахь EP *Kaleidoscope*-н тэргүүн сингл болон дэлхий даяар худалдаанд гарсан.

## Дууны тухай
2016 оны 9-р сард, The Chainsmokers өөрсдийн Snapchat хаяг дээрээ Coldplay хамтлагийн дуучин Крис Мартинтай хамтран шинэ дуу бүтээж байгаа бичлэгээ байрлуулсан. 2017 оны 2-р сарын 22нд, Spotify өөрсдийн эхлэл хуудсан дээрээ The Chainsmokers болон Coldplay нарын шинэ синглийн постерийг урьдчилан Listen Now гэсэн товчтойгоор байрлуулав.

## Дууны бүтэц
Электропоп энэ дуу нь B minor нот дээр бичигдсэн.

## Дууны клип
2017 оны 2-р сарын 22нд дууны үгтэй клип хамтлагийн VEVO сувгаар дамжуулагдан цацагдсан. Одоогийн байдлаар тус клипийг YouTube хуудсаар 237 сая гаруй удаа үзээд байна.

## Борлуулалтын амжилтууд
"Something Just Like This" нь АНУ-ын Биллбоард чартад 56-р байранд бичигдэн орж ирсэн. Улмаар чартад бичигдсэн 2 дахь долоо хоногтоо 5-р байр хүртэл дэвшсэн. Энэ нь The Chainsmokers-н хувьд Биллбоард чартын эхний 5 байранд дотор бичигдсэн тэдний 3 дахь дуу (Closer болон Don't Let Me Down нарын дараагаар) болсон бол Coldplay хамтлагийн хувьд энэ нь тэдний 2008 онд чартыг тэргүүлсэн "Viva la Vida" синглээс хойших чартын эхний 5 байр дотор бичигдсэн анхны тохиолдол байв.

## Амьд дуулалт
2017 оны 2-р сарын 22нд, Coldplay болон The Chainsmokers нар BRIT Awards 2017 хөгжмийн шагнал гардуулах ёслолд оролцох үеэрээ "Something Just Like This" дуугаа анх удаа дуулж олны хүртээл болгосон. 2017 оны 3-р сарын 5нд, тэд iHeartRadio Music Awards 2017 арга хэмжээнд оролцох үеэрээ мөн дуулсан. Coldplay цааш 3-р сарын 31 өдрөөс эхлэн өөрсдийн A Head Full of Dreams Tour аялан тоглолтоороо өөрсдийн шинэ синглээ дуулж эхэлсэн.

## Багтсан дуунууд
## Оролцсон хүмүүс
**The Chainsmokers**
*Дрю Таггарт&nbsp;– даралтат хөгжим
*Алекс Палл&nbsp;– даралтат хөгжим

**Coldplay**
*Гай Бэрримэн&nbsp;– аргил гитар
*Жонни Баклэнд&nbsp;– гоцлол гитар
*Вилл Чэмпион&nbsp;– бөмбөр, арын хоолой, програм
*Крис Мартин&nbsp;– Гоцлол дуучин, төгөлдөр хуур

**Техникийн хүмүүс**
*The Chainsmokers&nbsp;– продюсерлэлт
*DJ Swivel&nbsp;– продюсерлэлт

## Худалдаанд гарсан түүх
## Холбоосууд
Ангилал:Coldplay хамтлагийн дуунууд
Диего Ривера

**Диего Ривера** (, 1886 оны 12 сарын 8 – 1957 оны 11 сарын 24)) нь Мексикийн алдартай зураач, мөн улс төрийн зүтгэлтэн байсан юм. 1929 онд зураач Фрида Калотой гэрлэсэн юм.

Ангилал:Мексикийн уран зураач
Ангилал:Муралисмогийн уран зураач
Ангилал:Мексикийн ажилчны хөдөлгөөний хүн
Ангилал:Ардчилсан Германы Урлагийн Академийн гишүүн
Ангилал:Америкийн Урлаг ба Утга Зохиолын Академийн гишүүн
Ангилал:Мексикчүүд
Ангилал:1886 онд төрсөн
Ангилал:1957 онд өнгөрсөн
Паскаль Вээрлайн

**Паскаль Вээрлайн**  (германаар: ***Pascal Wehrlein***, * 1994 оны 10 сарын 18, Зигмаринген) нь Германы авто уралдаанч. Тэр 2013-2015 оны хооронд ДТМ-д уралдаж байсан ба энэ хугацаандаа 2015 онд нийт дүнгээрээ тэргүүлж байв. 2017 оноос Формула 1-ДАШТ-ий гараанд Заубер багийн өмнөөс гарч байна.

## Тамирчны гараа
## Статистик
### Мэргэжлийн тамирчны замнал 
### Формула1-ийн ДАШТ-ний статистик
Дараах статистикийн хүснэгтэнд нисгэгчийн Формула-1-ийн дэлхийн аварга шалгаруулах тэмцээнд оролцсон бүх үр дүнг жагсаав.

#### Нийт амжилтын тойм
Мэдээ: 2017 оны дөрөвдүгээр сарын 16, Бахрейны гран пригийн дараа

#### Ганцаарчилсан дүн 
## Цахим холбоос 
* Паскаль Вээрлайны албан ёсны цахим хуудас
* Паскаль Вээрлайны тамирчны замналын статистик 

Ангилал:ДТМ-уралдааны аварга
Ангилал:Германы Формула 1 уралдааны нисгэгч
Ангилал:Германчууд
Ангилал:Формула 1 уралдааны нисгэгч (Манор)‎
Ангилал:Формула 1 уралдааны нисгэгч (Заубер)
Ангилал:1994 онд төрсөн
Феррари SF70H

**Феррари SF70H** нь Ферраригийн 2017 оны Формула 1-ийн ДАШТ-д зориулсан Формула 1-ийн уралдааны тэрэг юм. Энэхүү тэрэг Ферраригаас Формула Нэгд зориулан зохион бүтээсэн 50 дахь тэрэг юм. 

## Цахим холбоос 
Ангилал:2017 оны Формула-1-дэлхийн аваргын уралдааны тэрэг
Феррари SF70H
Airbus A380

**Airbus A380** нь европын нисэх онгоц үйлдвэрлэгч Airbus S.&nbsp;A.&nbsp;S. компанийн уртаашаа хоёр давхар зорчигчийн тавцан бүхий дөрвөн хөдөлгүүрт том оврын нисэх онгоц юм.

2005 оны 4 сарын 27-нд анхны нислэгээ үйлдэж байсан зорчигч тээврийн салбар дахь дэлхийн хамгийн том онгоц болох Airbus A380 нь нийт 220 ширхэг үйлдвэрлэгдсэн бөгөөд 1020 км/цагийн хурдтай, 15700 км хүртэл зогсолтгүй нислэг үйлдэх чадвартай, 1 ширхэг нь 428 сая ам.долларын үнэтэй юм. Энэхүү гайхалтай бүтээлийг Европын орнуудын /Франц, Герман, Их Британи, Испани/ хамтарсан Airbus компани үйлдвэрлэсэн бөгөөд А380-800, А380F гэсэн үндсэн хоёр хувилбартай, давхар тавцан /хоёр давхар/, өргөн их бие, дөрвөн хөдөлгүүр бүхий тийрэлтэт хөлөг юм. Түүний үндсэн зорчигчийн тоо нь 555 боловч нийт 853 хүртлэх зорчигчийн суудалтай байх боломжтой гурван ангилал бий. Дэлхий дээрх нийт Airbus A380 онгоцны ихэнх нь Qantas, Emirates компаниудад харьяалагддаг байна.

**Тухайн нислэгийн авиа компани бүрийн будаг бүхий Airbus А380-н зургуудыг анх нийлүүлсэн хугацааны дарааллаар оруулав.**

Singapore Airlines A380-800(9V-SKK) (4840475653).jpg|Анхны хэрэглэгч Singapore Airlines
Emirates Airbus A380-861 A6-EER MUC 2015 04.jpg|Хамгийн том хэрэглэгч Emirates
Qantas a380 vh-oqa takeoff heathrow arp.jpg|Qantas
Air France A380 F-HPJB.jpg|Air France
2010-07-21 A380 LH D-AIMB EDDF 04.jpg|Lufthansa
Korean Air A388 HL7611.JPG|Korean Air
China Southern Airlines Airbus A380-841 Zhao.jpg|China Southern Airlines
Malaysia Airlines A380-841 (9M-MNA) pushback at London Heathrow Airport.jpg|Malaysia Airlines
Airbus A380-841, Thai Airways International AN2253510.jpg|Thai Airways
British Airways A388 G-XLEA.JPG|British Airways
HL7626 (17239930302).jpg|Asiana Airlines
QTR A7-APA A380!137 EDHI 16-04-14.jpg|Qatar Airways
Etihad Airways Airbus A380-861 at Finkenwerder.jpg|Etihad Airways

## Цахим холбоос 
## Эшлэл 
Ангилал:Том оврын нисэх онгоц
Ангилал:Холын зайн нисэх онгоц
A380
Ангилал:Дөрвөн тийрэлтэт хөдөлгүүрт нисэх онгоц
Ангилал:Анхны нислэг 2005 он
Зэлмэн

Зэлмэн Овог: Монгол бичгээр ( ᠵᠡᠯᠮᠡ ）, Өвөр Монголд Хятад бичгээр 吉拉莫

Чингисийн жанжин Зэлмийн нэртэй Зэлмэ урианхай овог Монголд байгаа нь урианхайчуудын түүх гарлыг тов тодорхой илэрхийлж буй хэрэг юм. 
Одоо Зэлмийн үр хойчис болох Зэлмэн овгийн хүмүүс нь ӨМӨЗО-ны Улаанцав аймгийн Цахар Баруун гарын өмнөд хошуу, Цахар Баруун гарын хойд хошуу, Цахар Баруун гарын дунд хошуунд амьдардаг. Мөн Манж, Хятад хэл дээр сийлсэн хэдэн зуун жилийн хөшөө бүхий онгон цогцолбор нь Цахар Баруун гарын өмнөд хошуунд байрладаг. Мөн Монгол Улс, Өвөр монголын Монголжин хошуу, Харчин хошуу, Хянган аймгийн Түлээмод сумын Улаанхад гацаа, Өвөр монголын Улаанхад хотын Харчин хошуу, Ляонин мужийн Фушиний Монгол үндэстний өөртөө засах хошуу буюу Монголжин хошуу зэрэг газруудад Зэлмийн удамт Урианхай овогтнууд амьдардаг юм.
Ангилал:Монгол овог аймаг
Сегнозавр

**Сегнозавр** шинжлэх ухаанд одоо хүртэл мэдэгдэж судлагдсан бүх төрлөөс эрс өвөрмөц сегнозавр хэмээх амьтны чулуужсан ясыг 1973 онд Өмнөговь аймгийн Ханбогд сумын Амтгай гэдэг газраас анх олжээ. Цэрдийн галавын хожуу үе буюу 70 гаруй сая жилийн өмнө амьдарч байсан. Нас бие гүйцсэн үедээ 7-9 метр орчим урт, ихэвчлэн хойд хөлөөрөө явахад зохицсон, урд мөч нь харьцангуй бадриун, бүдүүн урт хүзүү бүхий жижигхэн толгойтой амьтан байжээ.

 
Сегнозавр нь махчин динозаврын бүлэгт багтах боловч эрүү шүд болон бусад шинжээр нь авч үзвэл зөвхөн махан тэжээлтэй байгаагүй, мөн өвсөн тэжээлтэй амьтан байсан нь мэдэгддэг. Эх газрын нөхцөлд зохицсон махчин динозавруудтай харьцуулж үзвэл тэр нь нэлээд хөдөлгөөн ихтэй амьтан байжээ. Тэгэхдээ усанд мэлхий маягаар сэлэхэд зохицсон зарим шинж ажиглагддаг. Сегнозавр нь голдуу загас, зэгс, замаг ургамлаар тэжээл хийж байжээ гэж эрдэмтэд үзэж байна.

## Ашигласан материал 
Ангилал:Палеонтологи
Ангилал:Үлэг гүрвэлүүд
2017 оны Оросын гран-при

**2017 оны Оросын гран-при** (албан ёсоор: **2017 Formula 1 VTB Russian Grand Prix**) нь дөрөвдүгээр сарын 30-нд Сочийн олон улсын авто тойруулга дээр зохиогдох 2017 оны Формула-1-ийн дэлхийн аваргын дөрөв дэх уралдаан юм.

## Уралдааны мэдээ
### Тойм
Бахрейны гран пригийн дарааx дүнгээр Себастиан Феттел Льюис Хамилтоноос долоон онооны илүүгээр, харин гуравдугаар байранд яваа Валттери Боттасаас 30 онооны илүүтэйгээр тэргүүлж эхлэв. Зохион бүтээгчийн үнэлгээг Феррари баг Мерседес багаас гурван онооны илүүгээр болон Ред Булл Расинг багаас 55 оноогоор илүүтэйгээр тэргүүлэв.

Оросын их шанд Пирелли нисгэгч нарт *P Zero Soft* (шар), *P Zero Supersoft* (улаан), *P Zero Ultrasoft* (нил ягаан), мөн түүнчлэн нойтон замд зориулсан *Cinturato Intermediates* (ногоон), *Cinturato Full-Wets* (хөх) дугуйнуудыг бэлтгэжээ.

*Хоёрдугаар эргэлтээс* гарах хэсгийн замын хүрээг гурван метр урттай *Speed-Bumps* гэж нэрлэдэг хашлагыг угсарчээ. Энэ нь 50&nbsp;мм-ийн өндөртэй нэмэлт хашлаганы чулуу бөгөөд үүгээр жолоочийг замаас гарахаас хориглох зорилготой юм. Түүнээс гадна *хоёрдугаар эргэлт*, *дөрөвдүгээр эргэлт*, *арвангуравдугаар эргэлтүүд* дээр TecPro хашлагыг нэмсэн байна.

Тус уралдааны зам нь хоёр DRS бүстэй. 

## Мэдэгдлийн хуудас 
## Шалгаруулалт 
### Байрлал тогтоох уралдааны дүн 
;Тайлбар

## Уралдааны дараах дэлхийн аваргын оноо 
Уралдаан бүрийн эхний аравт орсон нисгэгчид 25, 18, 15, 12, 10, 8, 6, 4, 2, 1 гэсэн дарааллаар тус тус оноо авсан.

### Жолоочийн үнэлгээ 
|

|}

### Зохион бүтээгчийн дүн 
|

|}

## Эшлэл 
#2017
Оросын гран при
Оросын гран-при

**Оросын их шан** нь 2014 оны улирлаас хойш Формула-1 уралдааны хуанлийн бүрэлдэхүүнд багтан Сочийн олон улсын авто тойруулга дээр зохион явуулж буй юм. 

## Үр дүн 
*A pink background indicates an event which was not part of the Formula One World Championship.*


Ангилал:Сочийн спортын арга хэмжээ
Монголит

**Монголит** Өмнөговь аймгийн Ханбогд сум орчмын шүлтлэг боржингоос 1960-аад он сүүлчээр Монгол, Зөвлөлтийн геологичид энэ эрдсийг анх олжээ. Сүүлийн үеийн электроны микроскоп, задлан шинжилгээний нарийн аргачлал хэрэглэсний үр дүнд зөвлөлтийн хэсэг эрдэмтэн түүнийг шинэ эрдэс болохыг тогтоожээ. Монголит нь шингэн ягаан өнгөтэй, найрлагандаа цахиур кальцийн исэл болон ус, газрын ховор элемент агуулдаг эрдэс юм. Электроны микро-скопоор олон мянга дахин томруулж харахад нарийн ялтаслаг бүтэцтэй болох нь ажиглагджээ.

Монголитийг үүсгэсэн орчин нөхцөл, уг эрдсийн шинж байдал эрдэмтдийн сонирхлыг их татдаг бөгөөд түүний тархац тун бага болохоор үйлдвэр, практикт өнөө хэр хэрэглэгдээгүй байна.

## Ашигласан материал 
Ангилал:Эрдэс
LE (реппер)

**Ahn Hyo-jin** буюу тайзны нэрээр сайн танигдсан **LE** нь Өмнөд Солонгосын реппер, дуучин, ая зохиогч, продюсер юм. Тэрээр К-поп охидын хамтлаг EXID-ын гол реппер.

## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд
Hani (дуучин)

**Hani** тайзны нэрээр олонд танигдсан **Ahn Hee-yeon** нь Өмнөд Солонгосын дуучин, хөтлөгч юм. Тэрээр К-поп охидын хамтлаг EXID-ын гишүүн.

## Лавлах бичиг
Ангилал:К-поп
Ангилал:Өмнөд Солонгосын дуучин
Ангилал:Өмнөд Солонгосын кино жүжигчин
Ангилал:Өмнөд Солонгосчууд
Со Хелин

**Seo Hye-lin** буюу **Hyelin** нь 1993оны 8сарын 23-нд Өмнөд Солонгосын Куанжүд төрсөн, Өмнөд Солонгосын дуучин юм. Тэрээр К-поп охидын хамтлаг EXID-ын гишүүн.

## Лавлах бичиг
Ангилал:К-поп
Ангилал:Өмнөд Солонгосын дуучин
Ангилал:Өмнөд Солонгосчууд
Пак Жонхва (дуучин)

**Park Jeong-hwa** буюу **Jeonghwa** нь Өмнөд Солонгосын дуучин, жүжигчин юм. Тэрээр мөн охидын хамтлаг EXID-ын гишүүн.

## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд
Хо Сулжи

**Heo Sol-ji** буюу сайн мэдэхээр **Solji** нь Өмнөд Солонгосын дуучин юм. Тэрээр 2006онд баллад дуо хамтлаг 2NB-ын гишүүнээр дэбютээ хийсэн. Өдгөө EXID хамтлагийн гишүүн болсон. EXID хамтлагт орохоосоо өмнө дууны багш байсан.

## Лавлах бичиг
Ангилал:К-поп
Ангилал:Өмнөд Солонгосын дуучин
Ангилал:Өмнөд Солонгосчууд
Нэгж

[thumb|[Олон улсын нэгжийн системийн нэгжүүдийн хоорондын хамаарал]]
**Нэгж** нь аливаа зүйлийн тоо хэмжээг илтгэх стандарт хэмжүүр юм. Аливаа зүйлийг их багаар нь хооронд нь харьцуулахад хүн төрөлхтөн нэгжийг ахуй амьдралдаа ашигласаар иржээ.

## Монгол ард түмний уламжлалт нэгж
*Уртын хэмжээс: алд, дэлэм, тохой, сөөм	
*Хүндийн хэмжээс: жин, лан, цэн 
*Цаг хугацааны хэмжээс: нүд ирмэхийн зуур, хором, цаг, өдөр, сар, жил, жаран 

## Олон улсын нэгжийн систем
*Уртын хэмжээ: м, км, см, мм..
*Хүндийн хэмжээс: кг, гр, тонн
*Цаг хугацааны хэмжээс: сек, мин, цаг, жил            

Нэгжийн угтваруудыг ашиглан үндсэн нэгжүүдийн тусламжтайгаар нэгжийн олон төрлийг гарган авдаг.

*кило = 1000
*хэкта = 100
*дэка = 10
*деци = 0,1
*центи = 0,01
*мили = 0,001

*км = километр = 1000 * 1 м = 1000 м
*мм = милиметр = 0,001 * 1 м = 0,001 м
*см = центиметр = 0,01 * 1 м = 0,01 м
*дм = дециметр = 0,1 * 1 м = 0,1 м
*кг = килограмм = 1000 * 1 гр = 1000 гр
*мг = милиграмм = 0,001 * 1 гр = 0,001 гр

## Нэгж хоорондын үйлдэл
Нэгжийг хувьсагчтай адилаар үзнэ:
*6 м + 3 м = (6 + 3) м  = 9 м	
*6 м - 3 м = (6 - 3) м (Ижил нэгжтэй тоонуудыг л хооронд нь нэмж хасаж болно!)
*6 м : 3 м = 2
*6 м * 3 м = 18 м2
Ким Сонкюү

**Kim Sung-kyu** буюу **Sunggyu**  эсвэл **Sungkyu** нь Өмнөд Солонгосын дуучин, ая зохиогч, жүжигчин болон хөтлөгч юм. Мөн тэрээр К-поп хамтлаг Infinite-ийн гишүүн. 

2012оны 11 сард *Another Me* хэмээх өөрийн анхны EP соло цомгоо гаргаж дэбютээ хийсэн. Үргэлжлүүлэн хоёр дахь EP болох *27* цомгоо 2015 онд гаргасан. 

## Лавлах бичиг
Ангилал:К-поп
Ангилал:Өмнөд Солонгосын дуучин
Ангилал:Өмнөд Солонгосчууд
Чан Дун-ү

## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд
L (Өмнөд Солонгосын дуучин)

**Kim Myung-soo** (김명수) буюу **L** тайзны нэрээр алдаршсан тэрээр Өмнөд Солонгос-ын дуучин, жүжигчин юм. Тэр мөн хөвгүүдийн хамтлаг Infinite-ийн гишүүн.

## Намтар
*Ким Мёнсү* нь 1992 оны 3 сарын 13-нд Өмнө Солонгосын Сөүлд төрсөн.  Түүний эрэгтэй дүүг Ким Мүнсү (Kim Moonsoo) гэдэг. Тэрээр *Duk-soo* ахлах сургуулийг төгсөж, *Daekyung* их сургуулийг төгссөн.

## Лавлах бичиг
Ангилал:Өмнөд Солонгосын дуучин
Ангилал:Өмнөд Солонгосчууд
Ангилал:1992 онд төрсөн
Болор алдаа шалгуур

**Болор алдаа шалгуур** бол Болорсофт компаниас анх 2013 онд зах зээлд гаргасан Монгол хэлний үсгийн дүрмийн алдаа хянадаг программ хангамж юм. Болор алдаа шалгуур нь үгийн алдааг зурж тэмдэглэх, зөв үг санал болгох, үгийн тайлбар, дүрмийн задаргааг харуулах, баримтыг юникод руу хөрвүүлэх зэрэг боломжуудтай. Мөн Монгол улсад хүчин төгөлдөр мөрдөгдөж буй дүрмийг бүрэн эхээр нь агуулахын дээр өөрөө шинэчлэгддэг програм хангамж юм. Виндоус болоод Линукс үйлдлийн системүүд дээр ажилладаг энэхүү програм нь Microsoft Office 2003 - 2016, Visio 2010 ба түүнээс хойших, MS Projects 2010 ба түүнээс хойших хувилбарууд болоод бусад Майкрософтын стандарт программууд дээр ажилладаг мөн OpenOffice, LibreOffice зэрэг өргөн тархсан төлбөргүй системүүдэд ч ажилладаг.

## Түүх
Болорсофт ХХК 2008 онд Улаанбаатар хотод Монгол хэлний цахим хэл боловсруулалт хийж программ хангамжийн бүтээгдэхүүн боловсруулахаар байгуулагдсан бөгөөд өнөөг хүртэл тухайн чиглэлээрээ үйл ажиллагаа явуулж буй компани юм.

Анхны бүтээл нь Болор толь хэмээх Англи-Монгол онлайн толь бичгийн программ бөгөөд өнөөдөр монгол хүн бүрийн мэдэх хамгийн өргөн хэрэглэдэг программ болж чадсан юм. Өдөрт ойролцоогоор 280000 гаруй хайлт хийгддэг.

2013 онд Болор алдаа шалгуурын анхны хувилбар буюу "БОЛОР" нэртэйгээр гарсан бөгөөд OpenOffice, LibreOffice, Microsoft Office 2007 - 2010 хувилбарт л ажилладаг байв. Гэсэн ч түүний үгийн сангийн хэмжээ болон хурд хүч урьд өмнө байгаагүй их байсан тул зах зээлд нэлээн нэвтэрч эхэлсэн юм.

2016 онд Болор алдаа шалгуурын 2.0 хувилбар буюу БОЛОР ДУРАН гарсан бөгөөд OpenOffice, LibreOffice, Microsoft Office-н 2003-с хойших бүх хувилбар, Microsoft Visio, Microsoft Projects гэх мэт Майкрософт корпорацийн бүх стандарт программуудтай нягт уялдан ажиллаж чаддаг болсон нь онцгой дэвшил байлаа.

Мөн үгийн товч тайлбар болоод дүрмийн хувирлын задаргааг харуулдаг болсон нь хүний зөв бичихэд суралцах инновацийн дэвшил болж чаджээ.

## Шагнал
2013 онд гарсан дариудаа Монголын Мэдээллийн Технологийн үндэсний паркийн 20 жилийн ойд зориулсан Монгол улсын шилдэг программ хангамж шалгаруулах уралдаанд түрүүлж Монголын шилдэг программ хангамж болсон байна.

## Холбооснууд
* 
* Компанийн вэб хаяг
Ангилал:2013 оны програм хангамж
Ангилал:Зөв бичгийн алдаа шалгагч
С-д суурилсан програмчлалын хэлнүүд

Си хэл нь 1969-өөс 1973 оны хооронд AT&T-ийн Беллийн Лабораторид Деннис Ритчи зохиосон юм. Си хэл нь бүх цаг үеийн хамгын өргөн ашиглагддаг програмчлалын хэлнүүдийн нэр бөгөөд Си хэлний хөрвүүлэгч нь ихэнх компьютерын архитектур, үйлдлийн системд бий. Си хэлнээс хойш гарч буй олон хэлнүүд Си хэл дээр суурилан бүтээгдсэн байдаг. Тэд шууд болон шууд бусаар зээлж авсан байдаг.

##### С хэл дээр суурьласан бусад хэлнүүд:  
AMPL, C*, S-Lang, SAC, Alef, ECMAscrip, C—, Ch, D Cyclone, LSL, Squirrel, Go, OpenCL, Swift(програмчлалын хэл), AWK, BitC, LPC, Pike, Seed7, Processing, Split-C, Unified Parallel C, Ciik, Chapel, Fortress, Agora, Falcon, BCPL, B, Nim, Nemerle, ApeScript, Amiga E, Lite-C, Newsqueak, Not eXactly C (NXC), Not Quite C , Oak, PROMAL, Handel-C, Dart, CINT, Cg, nesC, R, Hack, Charm, X Sharp, Claire, Noop, Neko, Axum, Umple, TOM, Telescript, Fantom.
##### С болон бусад хэлнүүдийн синтаксын адил талууд: 

С++ бол С хэлэн дээр үндэслэсэн хэлний сонгодог жишээ бөгөөд барагл С хэлийн синтакстай бараг л адилхан юм. Доорх жишээгээр Pascal, Fortran,  Scheme, С++ хэлнүүдийн арифметик фунц, оролт гаралт, функцууд параметрууд болон давталт түүний урсгалуудыг харьцуулж үзүүлнэ.

** Aрифметик фунцууд **

** Оролт гаралт **

** Функцууд болон параметрууд **
            
**Давталт түүний урсгалууд**

 

Ангилал:Үйлдлийн систем
Найруулагч

**Найруулагч** (франц. *régisseur*, *régir*‚ эрхлэн удирдах, лат. *rego* — «удирдах») - уламжлалт жүжиглэлтийн урлагийн уран бүтээлийг бүтээхэд гол үүрэг гүйцэтгэдэг уран бүтээлч хүнийг хэлнэ.  

Найруулагчийг дотор нь театрын тайзны найруулагч (жишээлбэл театр, мюзикл, дуурь, опереттагийн найруулагч), кино найруулагч (кино бүтээл), радио жүжгийн найруулагч (радио жүжиг, урлагийн нэвтрүүлэг) телевизийн найруулагч, ярианы найруулагч (кино, телевизийн цуврал кино) гэх мэтээр ангилдаг.

Орчин үеийн утгаар найруулагчийн мэргэжил нь 19-р зууны сүүлчээр драмын театрт анх Людвиг Кронекийн удирдлага дор Майнинген хотын театр, дараа нь Парисын Андрэ Антуаны "Чөлөөт театр", Берлиний Отто Брахмын "Чөлөөт тайз" байгуулагдахад анх удаа чуулга, жүжгийн бүх бүрэлдэхүүн хэсгүүдийн гүйцэтгэлийг нэг үзэл баримтлалд захируулах зарчмуудыг дэвшүүлж нэвтрүүлсэн байна. 

20-р зууны эхээр уран сайхны кино гарч ирэхэд Чарльз Чаплин, Д.В.Гриффит, Г.В.Пабст зэрэг олон найруулагч театраас ирж, театрын туршлагыг урлагийн шинэ хэлбэрт шилжүүлэн оруулжээ.

Жүжиг, кино бүтээхэд хэд хэдэн найруулагч оролцдог. Энэ тохиолдолд жүжиг, кино бүтээх ажлыг бүхэлд нь удирдаж буй найруулан тавьж буй хүнийг ерөнхий найруулагч, түүний хамгийн ойрын уран бүтээлийн туслахыг **хоёрдугаар найруулагч** гэж нэрлэдэг бөгөөд найруулагчийн хариуцлага арай багатай ажлыг **туслах найруулагч** гүйцэтгэдэг. 

## Найруулагчийн үүрэг хариуцлага 
Найруулагч нь урлагийн мэргэжилтэн байх ёстой бөгөөд урлалын үйл ажиллагааны бүх үйл явцыг ойлгож мэддэг байх ёстой.

Найруулагч нь юуны түрүүнд зохиолоо сонгох, зохиол бичиж боловсруулахад оролцох, бүтээлийн зардлын тооцоо, бүтээл туурвих дарааллын хуваарь төлөвлөгөө гаргах, бүтээлд оролцох уран бүтээлчдийн бүрэлдэхүүн, оролцох жүжигчдийг сонгох, жүжигчдэд мэргэжлийн зөвлөгөө удирдамж өгөх, тайз, хувцасны ноорог зурах ажилд оролцдог. Мөн хөгжим, дууны үгийг батлах, зураглаачийн авсан зургийг батлах, зураг авалт эсвэл сургуулилтыг удирдан зохион байгуулах, суурилуулалт хийж хянах, бэлэн болсон төслийг батлах зэрэгт шууд оролцдог байна. 

Үйл ажиллагааны чиглэл, онцлогоос хамааран найруулагчийн үүрэг хариуцлага ялгаатай байдаг. 

## Театрын урлагт 
Театрт бүхэл бүтэн баг найруулагчийн удирдлага дор ажиллах бөгөөд тэр өөрөө театрын захиралд тайлагнах буюу шууд удирддаг. Театрын удирдагчийн хамт тэрээр хийж буй уран бүтээл тавихад холбогдох материал эд зүйлийг сонгодог. Тоглолтын тайзны чимэглэл, дизайныг бүтээхэд оролцож, удирддаг. Жүжигчидтэй дүр дээр ажиллаж, бэлтгэл сургуулилтаа зохион байгуулж хянадаг байна.

## Кино урлагт 
Кино бүтээх нь театр, циркээс илүү төвөгтэй үйл явц юм. Кино найруулагчийн багт хоёрдугаар болон туслах найруулагч нар ордог байна. Найруулагч уран бүтээлийн төсөв гаргах, зохиолоо сонгох, зохиолд зарим нэг өөрчлөлт оруулах, зураг авалтын төлөвлөгөө гаргахад оролцдог. Мөн зураглаач, зураач, хөгжмийн зохиолчидтой хамтран ажиллаж, жүжигчдийг сонгох, бэлтгэл сургуулилт хийх, зураг авалтад хяналт тавих, монтаж хийх, дубляж хийх зэрэг ажлууд багтдаг.

## Цахим холбоос 

Ангилал:Театрын мэргэжил
1-р сургууль (Өмнөговь аймаг)

Монгол улсын олон жилийн түүхтэй сургуулийн нэг Өмнөговь нэгдүгээр бүрэн дунд сургууль юм

Өмнөговь /МОНЦАМЭ/ Өмнөговь аймгийн ууган сургууль түүхт 90 жилийнхээ ойг тэмдэглэн өнгөрүүллээ.

Тус аймгийн Даланзадгад сумын 1-р бүрэн дунд сургууль нь 1927 онд Баяндалай сумын нутаг “Цагаан дэрс” гэдэг газар Танхимын сургууль нэртэйгээр 25 сурагч 2 багштайгаар байгуулж байжээ.

Уг сургууль нь манай улсын ууган сургуулиудын нэг юм. 1931 онд Өмнөговь аймгийн төв Даланзадгад суманд нүүн ирж бага сургууль болж, 1942 онд бүрэн бус дунд сургууль, 1951 онд 10 жилийн бүрэн дунд сургууль болон өргөжиж, 1954 онд анхны 10-р ангиа төгсгөсөн байна.

10 жилийн дунд сургууль болж ажилласнаас хойш тус сургуулийн сурагчдын тоо жилээс жилд өсөн нэмэгдэж багш, ажилтны  хүний нөөцийн хангамж сайжирсаар байна. Түүнчлэн амжилт бүтээлээр манлайлж 2016 онд улсын тэргүүний сургууль болсон бол 2017 онд төрийн дээд Алтан гадас одонгоор шагнуулж түүхт 90 жилтэйгээ золгож байгаа юм.

Төрийн дээд шагнал Алтан гадас одонт Нэгдүгээр сургууль 90 жилийн түүхэн босгон дээрээ 9000 гаруй төгсөгчдийг ажил амьдралын алтан босгоор хөтлөн оруулжээ. Одоогоор аймагтаа хамгийн олон хүүхэдтэй буюу 1700 гаруй сурагч, 100 гаруй багш ажилчидтай үйл ажиллагаагаа явуулж байна. Тус сургуулиас төр нийгмийн зүтгэлтэн, төрийн түшээд, үе үеийн алдар гавьяатнууд олноор төрөн гарсан байна. Тухайлбал УИХ-ын гишүүн асан Ц.Баярсайхан, уулын спортоор монголчуудаа дагуулан манлайлж буй уулчин Г.Өсөхбаяр нар уг сургуульд сурч байжээ.

Ангилал:Өмнөговь аймгийн дунд сургууль
Ханнибалын хүчирхэгжилт (кино)

***Ханнибалын хүчирхэгжилт*** () нь 2007 онд дэлгэцнээ гарсан, Ханнибал Лектерийн 5 дахь цуврал кино юм. Томас Харрисын 2006 онд хэвлүүлсэн ижил нэртэй номоос сэдэвлэн бүтээсэн, өмнөх ангиудынхаа өмнөтгөл болох тус кинонд доктор Лектэрийн залуу насны амьдралыг, хэрхэн каннибал цуврал алуурчин болон хувирсан түүхийг харуулсан. Энэхүү киноны гол дүрд Францын жүжигчин Гаспар Үльел тогложээ.

Ангилал:2007 оны кино
Гуравдугаар сар

]]
**Гуравдугаар сар** (товчоор 3-р сар буюу 3 сар) нь Григорийн тооллын жилийн гурав дахь сар юм.

Энэ сар 31 хоногтой ба гуравдугаар сарын 1-нийг цаг агаар судлалд хаврын эхлэл гэж тооцдог. Өдөр шөнийн тэнцэл, одон орны хаврын эхлэлт нь ирэх арван жилд ихэвчлэн 3-р сарын 20-нд тохионо (хамгийн сүүлд 3 сарын 21-нд өдөр шөнө тэнцсэн нь 2011 он). Энэ өдөр нар экваторын зенит байршилд байх ба өглөө яг зүүнээс мандан, эгц баруун зүгт жаргана. Энэ хугацааны цэг нь гурван жил ойролцоогоор 6 цаг орчмоор урагшилж явсаар дөрөв дэх буюу өндөр жил буцаад 18 цагаар ухардаг. Ухралт нь урагшлах хөдөлгөөнөөс их учраас, дөрвөн жилээр нь харвал хаврын эх нь ухрах шилжилт юм.

## Цахим холбоос 

03
Pinterest

**Pinterest (Пинтерест)** нь олон нийтийн сүлжээ бөгөөд хэрэглэгчид зургийн цуглуулгаа тайлбарын хамт виртуал (хийсвэр) хатгадаг хананд хатган зүүх боломжийг олгодог.

Тус сайтын нэрний “P” үсэг нь pin буюу зүү гэдэг үгийг илэрхийлдэг бол “interest” нь сонирхол гэсэн үг юм. Өөрөөр хэлбэл Pinterest гэдэг нь “сонирхолтой зарлалын самбар” гэсэн утгыг илэрхийлдэг.

2010 оны гуравдугаар сард үйл ажиллагаагаа явуулж эхлэсэн. Одоо 70 сая орчим хэрэглэгчтэй.

Facebook, Twitter -ийн хэрэглэгчдийн тоо өсөхийн хэрээр Pinterest -т оруулсан сонирхолтой мэдээллийг хүмүүс харилцан хуваалцах, түгээх болсон нь хэрэглэгчдийн тоо хурдан хугацаанд нэмэгдэхэд нөлөөлсөн. Хамгийн чухал нь хүмүүс өөрсдийнхөө сонирхолтой зураг, зурганд суурилсан мэдээлэл оруулахад хялбар байсан нь тус сайт-ын давуу тал болсон.

Энэ сайтыг ашиглан мөнгө олох, зар сурталчилгаа хийх гол эх үүсвэр нь тус сайтад оруулж байгаа зурагнууд нь сонирхолтой, өвөрмөц байж хүмүүсийн сонирхолыг татдаг. Өөрөөр хэлбэл, сайхан зүйлс дээр тулгуурлаж компаниуд бараа, бүтээгдэхүүнээ сурталчлах боломжийг олгосон. Энэ нь хүмүүст нэг талаар сайхан зураг харж сэтгэлийн таашаал авах, нөгөө талаар тухайн бүтээгдэхүүний талаарх ойлголтыг авдаг.

Гоёмсог өнгө үзэмжтэй зургууд нь бүсгүйчүүдэд ихээхэн таалагддаг байна. Тиймдээ ч өдгөө Pinterest -ийн идэвхтэй хэрэглэглэгчдийн 70 гаруй хувь нь охид, эмэгтэйчүүд болсон.

## Цахим холбоос 
* Албан ёсны цахим хуудас

Ангилал:Нийгмийн сүлжээ
Ангилал:Гэрэл зураг ба цахим хуудас
Дөрөвдүгээр сар

**Дөрөвдүгээр сар** (товчоор 4-р сар буюу 4 сар) нь Григорийн тооллын жилийн дөрөв дэх сар юм.

Энэ сар нь 30 хоногтой, долоодугаар сарын долоо хоногийн өдөр эхний өдөр ба өндөр жилийн нэгдүгээр сарын эхний өдрүүдтэй адил өдөр эхэлдэг. Ромын хуанли дахь дөрөвдүгээр сар нь угтаа жилийн хоёр дахь сар байсан бөгөөд учир нь өвлийн улирал өнгөрсний дараа гуравдугаар сард шинэ газар тариалангийн жил эхэлдэг байсан байна.

## Цахим холбоос 

04
Арагац

**Арагац** (армени. Արագած) — Армени улсын хамгийн өндөр цэг, далайн түвшнээс дээш 4090 м өргөгдсөн хөвч **галт уул** юм. 

Арменийн тэгш өндөрлөг болон Бага Кавказын нурууны ноён оргил болно. Арменийн Арагацотн аймагт харьяалагдана. Арагац уул дорнод талаараа Касаг гол, өрнөд талаараа Ахур гол, өмнөд талаараа Араратын тал, умард таларааа Ширакийн тал хүрдэг. 

Эргэн тойрон 200 км газар сунасан буюу 6000 хавтгай дөрвөлжин километр талбайг эзэлж оршдог. Арменийн нутаг дэвсгэрийн 20% гэсэн үг. Нийт талбайн 944 км2 нь д.т.д. 2000 м-ээс дээш өндөр байна.

## Цахим холбоос 
Ангилал:Азийн уул
Ангилал:Арменийн уул
Ангилал:Арменийн тэгш өндөрлөг
Ангилал:Давхаргат галт уул
Ангилал:Дөрвөн мянгат
Ангилал:Арагацотн муж
Ангилал:Ширак муж
Пунта Аренас

**Пунта Аренас**  (исп. Punta Arenas) нь Чилийн хот юм.

## Цаг агаар 
## Цахим холбоос 
* Хотын захиргаа

Ангилал:Далайн боомттой суурин
Ангилал:Чилийн мужийн төв
Ангилал:Чилийн хот
Ангилал:Магальянес ба Чилийн Антарктик муж
Ангилал:Өмнөд Америкийн суурин
Ангилал:Чилийн суурин
Ангилал:Чилийн коммун
Ангилал:1848 онд байгуулагдсан
Кояикэ

**Кояикэ**  (исп. Coyhaique) нь Чилийн хот юм.


Ангилал:Өмнөд Америкийн суурин
Ангилал:Чилийн хот
Ангилал:Чилийн мужийн төв
Ангилал:Чилийн коммун
Ангилал:1929 онд байгуулагдсан
Тавдугаар сар

**Тавдугаар сар** (товчоор 5-р сар буюу 5 сар) нь Григорийн тооллын жилийн тав дахь сар юм.

Энэ сар нь 31 хоногтой.

## Цахим холбоос 

05
Хугацаа

**Хугацаа** нь физикийн тоо хэмжээний төрөл юм. Хугацааны томьёоны тэмдэг нь *t* ба СИ системийн нэгж нь секунд (сек).Олон зууны туршид хүн төрлөхтөн хугацааны нэгжийг тодорхойлохдоо тэнгэрийн мандал дээрх Нар ба од эрхсийн хөдөлгөөнийг ашиглаж байсан. Нар ба од эрхсийн хөдөлгөөн нь Дэлхий өөрийн тэнхлэгээ тойрон эргэх мөн Нарыг тойрох хөдөлгөөнүүдээр тайлбарлагддаг билээ. Уг хөдөлгөөнүүдийг урт хугацааны турш нарийвлан судалсаны үр дүнд хугацааны нэгжийг нарийвчлах бололцоо олдсон. Ажиглалтын цэг ба Дэлхийн эргэлтийн тэнхлэгийг агуулах голтчийн хавтгайг Нар дайран өнгөрөх дараалсан хоёр хугацааг дундаж Нарны хоног гэдэг. Хөдөлгөөнгүй од голтчоор дайран өнгөрөх хоёр дараалсан үзэгдлийн хоорондох хугацааг одны хоног гэнэ. Дэлхий эллипс хэлбэртэй орбитоор хөдөлдөг, тэнхлэгээ тойрох хөдөлгөөний чиг нь Нарыг тойрох орбит хөдөлгөөний чигтэй давхацдаг, Дэлхийн тэнхлэг нь тойрог хөдөлгөөний орбитийн хавтгайд перпендикулайр бус байдаг. 

## Цахим холбоос 
Ангилал:Физик тоо хэмжээний төрөл
Зургаадугаар сар

**Зургаадугаар сар** (товчоор 6-р сар буюу 6 сар) нь Григорийн тооллын жилийн зургаа дахь сар юм.

Энэ сар нь 30 хоногтой ба тус сард нар буцалт (6 сарын 21-нд, гэхдээ тэнгэрийн механикаас хамааран 6 сарын 20-нд эсвэл 22-нд бас тохионо) болно. Нарны буцалттай өдөр нь дэлхийн бөмбөрцгийн хойд хагаст жилийн хамгийн урт өдөр, хамгийн богино шөнө болдог.

## Цахим холбоос 

06
Наймдугаар сар

**Наймдугаар сар** (товчоор 8-р сар буюу 8 сар) нь Григорийн тооллын жилийн найм дахь сар юм.

Энэ сар нь 31 хоногтой.

## Цахим холбоос 

08
Хар суль

** Хар суль ** - (), ()

Сайн хөгжсөн үндэслэг иштэй олон наст үет ургамал юм. 100-130 см өндөр иштэй, 20-25 см урт том салаа баг цэцэгтэй. Хар хүрэ өнгийн нилээд урт үртэй. Тавдугаар сараас эхлэн ургаж зургаадугаар сард цэцэглээд наймдугаар сарын адгаар үр нь боловсорно. Ганд нилээд тэсвэртэй, хөрсний шорвогт ургах дургүй ургамал. Өвлийн улиралд бага хагдарч сайн хадгалагдана.

Хар суль Хангай, Дорнод монгол, Нууруудын хотгор, Орогнуур, Дорнод говь, Говийн алтай, Алашааны говиор товцог манхан элсэн дээгүүр ургадаг жинхэнэ элсний ургамал болно. Нимгэн элстэй газраар ч гэсэн элбэг бөгөөд заримдаа шар шаваг, бунгийн харгана, монгол шимэрс мэтийн ургамалтай хамтран ургасан байх нь ховор биш тохиодол болой.

Шим тэжээлт чанараар сайн ургамал бөгөөд ургаж эхэлж буй үедээ 14,93% протеин, 32,62% эслэгтэй. Өвөлжсөн хагданд 4,29% протеин, 3,59% уураг, 36,67% эслэгтэй байна.

## Ашигласан материал 
Ангилал:Ургамал
Ангилал:Монголын ургамлын аймаг
Ангилал: Монгол улсын ургамлын аймаг
Есдүгээр сар

**Есдүгээр сар** (товчоор 9-р сар буюу 9 сар) нь Григорийн тооллын жилийн ес дэх сар юм.

Энэ сар нь 30 хоногтой. 9 сарын 22-нд юм уу эсвэл 23-нд өдөр шөнийн тэнцэл болдог ба энэ өдөр нар дэлхийн бөмбөрцгийн экваторын хавтгайд байршин, яг зүүн зүгээс мандан, эгц баруун зүгт жаргана. Энэ хоёр өдрийн нэг нь одон орны зүгээс авч үзвэл намрын улирлын эхний өдөр болно.

## Цахим холбоос 

09
Аравдугаар сар

**Аравдугаар сар** (товчоор 10-р сар буюу 10 сар) нь Григорийн тооллын жилийн арав дахь сар юм. Дундад зууны үед европод аравдугаар сарыг ариун сар гэж үздэг байснаас үүдэн ихээр хурим найр хийдэг байж. Мөн тухайн үеийн ихэнх хаад энэ сард хуримаа хийсэн  байдаг аж.
Энэ сар нь 31 хоногтой. Аравдугаар сар нь зуны цагаас хэвийн цагт шилжүүлэн ухраадаг орнуудын хувьд жилийн хамгийн урт сар юм. Аравдугаар сар нь өндөр жилээс бусад жилүүдэд нэгдүгээр сартай адил долоон хоногийн өдөртэй эхэлдэг.

## Цахим холбоос 

10
Арваннэгдүгээр сар

**Арваннэгдүгээр  сар** (товчоор 11-р сар буюу 11 сар) нь Григорийн тооллын жилийн арваннэг дэх сар юм.

Энэ сар нь 30 хоногтой. Арваннэгдүгээр сарын долоо хоногийн эхлэх эхний өдөр нь гуравдугаар сартай ижил ба өндөр жил хоёрдугаар сарын эхний өдөртэй ижил өдөр энэ сар эхэлнэ.

## Цахим холбоос 

11
Арванхоёрдугаар сар

**Арванхоёрдугаар сар** (товчоор 12-р сар буюу 12 сар) нь Григорийн тооллын жилийн арванхоёр дахь сар юм.

Энэ сар нь 31 хоногтой. Арванхоёрдугаар сарын 21-нд юм уу 22-нд нар буцалт болно. Нарны буцалттай өдөр нь дэлхийн бөмбөрцгийн хойд хагаст жилийн хамгийн урт шөнө, хамгийн богино өдөр болдог бол харин дэлхийн бөмбөрцгийн өмнөд хагаст яг үүний эсрэгээр байдаг.

## Цахим холбоос 

12
Сүньжу ван

**Сүньжу ван** бол Чусон улсын 23-р их ван юм. Тэр бол 1790 онд Чонжу вангийн Пак овогт Сүбин бага хатнаас төрсөн бөгөөд тус вангийн 2-р хүү нь болж төржээ. 11 насандаа Чосон улсын их ван болсон. Түүнийг нас бага байсны улмаас Ёнжу вангийн Жонсунь хатан төр барьж эхэлснээр өмнөх хоёр хааны үеийн ололт амжилт нуран унаж, түшмэдийн шалгалтыг зогсоож, хээл хахууль газар авснаар Чосон улсын вангийн эрх мэдэл суларч, уналтанд орсон.

## Гэр бүл
* Эцэг:Чонжу ван
* Эх:Пак Сүбин бага хатан
* Хатан: Суньвонь хатан, Андун Ким овогт; Мирян Пак овогт Сук и татвар эм
### Үр хүүхэд
# И Ён, Хёмён ханхүү
# Нэр нь тодорхойгүй хүү
# Мёнгон гүнж
# Боконь гүнж
# Доконь гүнж 
# Ёнон гүнж

* Солонгосын вангуудын жагсаалт

Ангилал:19-р зууны ноёрхогч
Ангилал:Чусоний ван
Ангилал:1790 онд төрсөн
Ангилал:1834 онд өнгөрсөн
Хонжун ван

**Хонжун ван** бол Чусон улсын 24-р ван юм. Тэр бол Сүньжу вангийн Хёмён ханхүүгийн хүү нь юм. 8 насандаа ван болж, 22 насандаа нас барсан.

## Гэр бүл
* Эцэг:Хёмён ханхүү (1809-1830)
* Эх:Синьжон хатан, Пуньян Жо овогт (1809-1890)
### Хатад
* Хёхёнь хатан, Андун Ким овогт (1828 - 1843)
* Хёжон хатан, Намян Хон овогт (1831 – 1904) 
* Гёнбин, Гуансан Ким овогт (1832 - 1907) 
* Жонбин, Юнь овогт
* Сүк-и татвар эм, Кимхэй Ким овогт (1814 - 1895)
** Нэр нь тодорхойгүй гүнж 

Ангилал:Чусоний ван
Ангилал:19-р зууны ноёрхогч
Ангилал:1827 онд төрсөн
Ангилал:1849 онд өнгөрсөн
Түүхэн жилийн өдөр

Дараах жагсаалт нь википедиад байх түүхэн жилийн өдрүүдийг хүснэгтлэн оруулав.

## Түүхэн жилийн өдрүүд 
Түүхэн жилийн өдрүүдийн цагалбар гэдэг нь ямар нэгэн түүхэн утга учиртай эсвэл холбогдолтой өдөр юм. Жилийн өдөр бүр нь жилийн түүхэн нэг өдөр юм. 

## Мөн үзэх 
* Тэмдэглэлт өдрийн жагсаалт, он дарааллын тоолол, түүх, шинэ эриний түүх
* :Ангилал:Өдрүүд, :Ангилал:Арван, :Ангилал:Зуун, :Ангилал:Он мянган
* Хоног, сар, жил, арван, зуун, мянган

!
!
Ангилал:Цагалбар
Ангилал:Түүхийн жагсаалт
Чолжон ван

**Чолжон ван** бол Чусон улсын 25-р ван юм. Тэр бол Ёнжу вангийн ач хүү Жонге гүнгийн хүү нь юм. 1849 онд Хонжун ван үхсний дараа вангийн угсааны эрчүүд дундаас 18 настай түүнийг сонгожээ. Тухайн үед Чусон улсыг Андун Ким овогтнууд бүрэн ноёрхож байсан учраас түүний засаглал нь нэрийн төдий  байжээ. 1864 онд 32 насандаа нас баржээ. Тэр 7 хатнаасаа 5 хүү, 5 охинтой болсон ч, зөвхөн Онян Бан овогт Сүк-и бага хатны 1 охин л 12 насалж, Андун Ким овгийн Чурин хатны хүү нэр авч амжилгүй 6 сартайдаа нас барж, бусад нь төрөөд удалгүй үхэж байжээ.  

* Солонгосын вангуудын жагсаалт

Ангилал:Чусоний ван
Ангилал:19-р зууны ноёрхогч
Ангилал:1831 онд төрсөн
Ангилал:1864 онд өнгөрсөн
Hypnotised

"**Hypnotised**" нь Английн рок Coldplay хамтлагийн *Kaleidoscope (EP)* цомогт багтсан дуу юм. Энэхүү дуу нь EP цомгоосоо түрүүлж 2017 оны 3-р сарын 2нд дэлхий даяар *Kaleidoscope* цомгийн промо сингл болж худалдаанд гарсан. Дууг хамтлагийн бүх гишүүд бичиж, хамтлагийн урт хугацааны хамтрагч продюсер Рик Симпсон болон Бил Рахко нар продюсер хийсэн.

## Хөгжмийн клип
Дуу худалдаанд гарахтай зэрэгцэн, дууны албан ёсны үгтэй клип Coldplay хамтлагийн өөрсдийнх YouTube сувгаар дамжуулагдан нийтэд цацагдсан. Энэхүү клипийг Mary Wigmore найруулсан. 

## Багтсан дуунууд
## Дууг бүтээсэн хүмүүс
**Coldplay**
*Гай Бэрримэн&nbsp;– Аргил гитар
*Жонни Баклэнд&nbsp;– Гитар
*Вилл Чэмпион&nbsp;– Бөмбөр, арын хоолой, програм 
*Крис Мартин&nbsp;– Гоцлол хоолой, төгөлдөр хуур, акоустик гитар

**Продакшн**
*Рик Симпсон&nbsp;– продюсер
*Билл Рахко&nbsp;– продюсер

## Холбоос
## Нэмэлт холбоосууд
* 

Ангилал:2017 оны дуу
Ангилал:Coldplay хамтлагийн дуунууд